**Analýza vplyvov na podnikateľské prostredie**

**Názov materiálu:** Návrh zákona, ktorým sa menia a dopĺňajú niektoré zákony v súvislosti s rozvojom automatizovaných vozidiel

**Predkladateľ:** Ministerstvo dopravy a výstavby Slovenskej republiky

**3.1 Náklady regulácie**

Návrh nepredstavuje žiadne ďalšie finančné zaťaženie podnikateľov na národnej úrovni. Smeruje k vytvoreniu regulačného prostredia a vytvára nové príležitosti pre podnikateľov, ako sa zapojiť do inovácií vo verejnom a súkromnom sektore. Vzhľadom na charakter predkladaného návrhu, nie je možné tieto náklady v súčasnosti presne definovať.

V budúcnosti existuje predpoklad vzniku nepriamych finančných nákladov, najmä v podobe vzniku potenciálne nových tovarov a služieb, avšak vzhľadom na charakter predkladaného materiálu, nie je možné tieto náklady presne definovať.

V budúcnosti existuje predpoklad vzniku nových administratívnych nákladov, najmä pri spracovávaní údajov a dát z inteligentnej mobility, prípadne pri testovaní konceptov v rámci skúšobnej prevádzky, a to v podobe novej administratívnej záťaže. Avšak, vzhľadom na rozsiahly charakter témy inteligentnej mobility, nie je možné tieto náklady v súčasnosti presne definovať.

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá a poplatky*,*ktorých cieľom je znižovať negatívne externality* | **0,00** | **0,00** |
| *B. Iné poplatky* | **100,00** | **0,00** |
| *C. Nepriame finančné náklady* | **0,00** | **0,00** |
| *D. Administratívne náklady* | **0,00** | **0,00** |
| ***Spolu = A+B+C+D*** | **100,00** | **0,00** |
|  ***z toho*** |  |  |
| *E. Vplyv na mikro, malé a stredné podniky* | **0,00** | **0,00** |
| *F. Úplná harmonizácia práva EÚ* | **0,00** | **0,00** |
|  |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | **100,00** | **0,00** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**(zákona, vyhlášky a pod.) | **Lokalizácia** (§, ods.) | **Pôvod regulácie:**SK/EÚ úplná harm./EÚ harm. s možnosťou voľby | **Účinnosť****regulácie** | **Kategória dotk. subjektov** | **Počet subjektov v dotk. kategórii**  | **Počet subjektov MSP v dotk. kategórii**  | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**In (zvyšuje náklady) / Out (znižuje náklady**)** |
| 1 | Povinnosť platenia správneho poplatku za vydanie „povolenia prevádzky automatizovaného vozidla“ | Zákon NRSR č. 145/1995 Z. z. o správnych poplatkoch  | Položka 67 písm. z) | SK | 01.07.22 | podnikatelia, ktorí budú žiadať povolenie prevádzky automatizovaného doručovacieho vozidla  |  1  |  -  | 100,00 | 100,00 | In (zvyšuje náklady) |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

Dopad regulácií na trh sa nedá exaktne vyčísliť, a to najmä pri malých a stredných podnikoch. Implementácia prvkov inteligentnej mobility bude mať rozdielny dopad na jednotlivé podnikateľské subjekty v závislosti od ich zamerania, produkcie či výroby, a to aj vzhľadom na dynamický proces, ktorý je dnes veľmi ťažké predvídať a kvantifikovať.

1. **Povinnosť platenia správneho poplatku za vydanie „povolenia prevádzky automatizovaného vozidla“**

Opatrenie bude mať negatívny vplyv pre podnikateľov, ktorí budú žiadať o povolenie na prevádzku automatizovaného doručovacieho vozidla. Nakoľko v súčasnosti nie je možné určiť počet dotknutých subjektov, na kvantifikáciu bol využitý modelový príklad jedného dotknutého subjektu, ktorý žiada o povolenie (1 povolenie) v zmysle úpravy Zákona NRSR č. 145/1995 Z.z o správnych poplatkoch. Poplatok za vydanie povolenia prevádzky automatizovaného vozidla je vo výške 100 €, čo v konečnom dôsledku bude mať celkový negatívny vplyv na podnikateľské prostredie vo výške 100 €.

Pre konkrétne údaje sa nevykonáva štatistické zisťovanie, resp. neexistuje žiadna iná forma sledovania alebo vykazovania, ktorá by mohla byť použitá pre tento účel.

Dopad regulácií na trh sa nedá exaktne vyčísliť, a to najmä pri malých a stredných podnikoch. Implementácia prvkov inteligentnej mobility bude mať rozdielny dopad na jednotlivé podnikateľské subjekty v závislosti od ich zamerania, produkcie či výroby, a to aj vzhľadom na dynamický proces, ktorý je dnes veľmi ťažké predvídať a kvantifikovať.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

Predkladaný návrh sa týka primárne spoločností, podnikajúcimi predovšetkým v automobilovom priemysle, elektrotechnickom priemysle, IT priemysle, energetike, službách, telekomunikáciách a v menšej, zanedbateľnej, miere môžu byť dotknuté aj spoločnosti v iných sektoroch priemyslu. Z hľadiska právnej formy ide najmä o právnické osoby, ako spoločnosti s ručením obmedzeným a akciové spoločnosti. Zainteresované môžu byť aj fyzické osoby - podnikatelia, najmä drobní dodávatelia.

Počet ovplyvnených podnikateľských subjektov sa vzhľadom na charakter témy nedá plnohodnotne kvantifikovať, nakoľko sa jedná o návrh zákona, týkajúci sa inteligentnej mobility v dlhodobom časovom horizonte.

Konzultácie so zainteresovanými subjektmi prebiehali systematicky a konštantne s ohľadom na proces tvorby tohto zákona, ktorý bol participatívny a umožňoval zapojenie širokého spektra zainteresovaných aktérov, vrátane zástupcov podnikateľského sektoru. Konzultačný proces prebiehal v rámci zainteresovaných subjektov, ústredných orgánov štátnej správy, ako aj platformy Inteligentnej mobility Slovenska (Smart mobility Slovakia), ktorá zastrešuje verejný, akademický a súkromný podnikateľský sektor v oblasti inteligentnej mobility. Taktiež prebehli konzultácie so zástupcami MH SR.

Hlavnými bodmi konzultácií boli možnosti potenciálnych riešení a participácie na tvorbe zákona, a dopad návrhu zákona zaoberajúceho sa problematikou inteligentnej mobility v Slovenskej republike.

Výsledok konzultácií spočíval v dohode, že vzhľadom na charakter predkladaného materiálu vplyv na MSP momentálne vyčísliť nie je možné.

**3.3 Vplyvy na konkurencieschopnosť a produktivitu**

Na základe charakteru návrhu sa nepredpokladá vytvorenie bariér pre vstup na trh pre nových dodávateľov a poskytovateľov služieb. Navrhované zmeny v tejto fáze nepredpokladajú prísnejšiu reguláciu správania sa niektorých podnikov. Takisto sa nepredpokladá rôzne zaobchádzanie s niektorými podnikmi alebo produktmi v porovnateľnej situácii. To znamená, že sa nepočíta so zavedením špeciálnych režimov pre mikro podniky, malé a stredné podniky.

Čo sa týka vplyvu navrhovaných zmien predkladaného zákona na obchodné bariéry, existuje predpoklad, že sa pri zavádzaní konceptu inteligentnej mobility a jej testovania, zvýši potenciál prílevu zahraničných investorov. Zároveň je predpoklad, že nové inteligentné riešenia vyvinuté a skúšané v podmienkach Slovenskej republiky budú konkurencieschopné a uplatniteľné, nie len na Slovensku, ale aj v zahraničí. Predpoklad vychádza najmä zo skutočnosti, že Slovenská republika má významný potenciál uplatnenia nových investícií, vzhľadom na vysoký podiel automobilového priemyslu v ekonomike. Tento druh priemyslu spolu s elektrotechnickým priemyslom, tvorí podstatnú časť tvorby a implementácie konceptu inteligentnej mobility.

Pre všetky podniky bude zároveň kľúčové inovovať svoje technológie a riešenia s využitím možností nových riešení inteligentnej mobility. Jedine prostredníctvom inovácií dokážu podniky konkurovať na trhu so zahraničnými subjektami.

Na základe charakteru materiálu, nie je možné v tejto fáze jednoznačne povedať, či a ako budú ovplyvnené ceny a dostupnosť základných zdrojov, prípadne prístup k financiám pre podniky.

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*X zvyšuje ☐ nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje X nemení ☐ znižuje*

Navrhované zmeny, týkajúce sa zavádzania konceptu inteligentnej mobility na území Slovenskej republiky výrazným spôsobom podporujú inovácie. Vzhľadom na charakter materiálu možno konštatovať, že práve podpora inovácií, technológií a nových riešení dopravy, tvorí jadro celého konceptu inteligentnej mobility.

Predložené zmeny určitým spôsobom dokážu nepriamo uviesť, prípadne rozšíriť nové výrobné metódy, s nimi súvisiace technológie a výrobky na trh. Jedná sa najmä o veci, súvisiace so zavádzaním a prevádzkou konceptu inteligentnej mobility. Navrhované zmeny taktiež môžu priamo súvisieť s duševným vlastníctvom. Ide predovšetkým o tvorbu a zavádzanie nových riešení a technológií, ktoré jednotlivé spoločnosti vyvinú a následne vznikne potreba nové technológie patentovať a certifikovať. Inteligentná mobilita má predpoklad svojím konceptom podporiť vyššiu efektivitu výroby a využívania dostupných zdrojov, a to kladením dôrazu na efektívnu prepravu, využívanie alternatívnych zdrojov energie a nových kompozitných materiálov. Taktiež zvyšovaním stupňa všeobecnej automatizácie v procesoch a riadení prepravy tovarov. Z tohto pohľadu existuje predpoklad zvyšovania produktivity, avšak presne vyčísliť nárast produktivity momentálne nie je možné. Navrhované zmeny vychádzajú priamo z predpokladu tvorby nových pracovných miest vo výskume a vývoji v Slovenskej republike.

**3.4 Iné vplyvy na podnikateľské prostredie**